
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 26C/36/2026 2326201574 23. 06. 2026 JUDr. Naďa Pethöová ECLI:SK:OSGA:2026:2326201574.2
Uznesenie Okresný súd Galanta v právnej veci žalobcu: Slovenská televízia a rozhlas, Mlynská dolina, Bratislava, IČO: 56 398 255, proti žalovanému: A. B., nar. XX.X.XXXX, C. XXX , zastúpený JUDr. Albínom Lanczom, advokátom so sídlom Mierová 1435/33, Galanta, IČO: 50 962 060, o zaplatenie 165,48 Eur , takto rozhodol: I. Súd konanie v časti istiny vo výške 134,56 Eur zastavuje. II. Súd žalobcovi súdny poplatok pri čiastočnom zastavení konania nevracia. odôvodnenie: 1. Žalobca žalobou doručenou tunajšiemu súdu dňa 28.4.2026 žiadal, aby súd zaviazal žalovaného k zaplateniu istiny 165,48 Eur s príslušenstvom a k náhrade trov konania. 2. Žalobca v priebehu konania, pred otvorením pojednávania vzal žalobu späť v časti istiny 134,56 Eur. Naďalej trvá na žalobe v časti istiny 13,92 Eur za obdobie od 4-6/2023, pokutu vo výške 17 Eur, zaplatené poštové sadzby vo výške 2,70 Eur a na náhrade trov konania. 3. Podľa § 144 CSP, žalobca môže vziať žalobu späť. 4. Podľa § 145 ods. 1,2,3 CSP , ak je žaloba vzatá späť celkom, súd konanie zastaví. Ak je žaloba vzatá späť sčasti, súd konanie v tejto časti zastaví. O čiastočnom späťvzatí žaloby rozhodne súd v rozhodnutí vo veci samej. 5. Podľa § 146 ods. 1,2 CSP, súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 6. Podľa § 11 ods. 3 veta prvá a ods. 4 zákona č. 71/1992 o súdnych poplatkoch a poplatku za výpis z registra trestov, poplatok splatný podaním žaloby, návrhu na začatie konania, odvolania, žaloby na obnovu konania alebo dovolania sa vráti, ak sa konanie zastavilo, ak sa žaloba, návrh na začatie konania, odvolanie, žaloba na obnovu konania alebo dovolanie odmietlo alebo vzalo späť pred prvým pojednávaním bez ohľadu na to, či bol vydaný platobný rozkaz; to neplatí, ak bolo dovolanie odmietnuté z dôvodu, že smeruje proti rozhodnutiu, proti ktorému nie je dovolanie prípustné. Okrem poplatku v konaní o rozvod manželstva a poplatku, ktorý sa vracia podľa odseku 1, sa poplatok alebo jeho časť (preplatok) vracia krátený o 1%, najmenej však 10,00 eura. Ak sa návrh vzal späť pred zaplatením poplatku, poplatok sa nevyrubuje. 7. Podľa § 11 ods. 6 písm. b/ cit. zák., orgány uvedené v § 3, ktoré b) sú zapojené do centrálneho systému evidencie poplatkov, zašlú bez zbytočného odkladu odpis právoplatného rozhodnutia o vrátení poplatku alebo preplatku prevádzkovateľovi systému, ktorý poplatok alebo preplatok vráti najneskôr do 30 dní odo
dňa doručenia odpisu právoplatného rozhodnutia o vrátení poplatku alebo preplatku; ak orgán štátnej správy súdov alebo orgán prokuratúry nevydal rozhodnutie, zašle písomné upovedomenie o spôsobe vybavenia sťažnosti podľa osobitného zákona a prevádzkovateľ systému vráti poplatok najneskôr do 30 dní odo dňa doručenia písomného upovedomenia. 8. Nakoľko žalobca vzal žalobu v časti istiny 134,56 Eur späť, súd konanie v tejto časti so súhlasom žalovaného zastavil. 9. Súd žalobcovi súdny poplatok z dôvodu čiastočného zastavenia konania nevrátil vzhľadom k tomu, že vypočítaný vrátený súdny poplatok je záporné číslo. ( suma čiastočného zastavenia konania 134, 56 Eur, z toho 6% je 8,00 Eur – 10 Eur krátenie pri vrátení ) Poučenie: Proti tomuto uzneseniu je prípustné podať odvolanie a to do 15 dní odo dňa jeho doručenia cestou podpísaného súdu na Krajský súd v Trnave, písomne alebo ústne do zápisnice. Z písomne podaného odvolania musí byť zjavné, ktorému súdu je určené, kto ho robí, ktorej veci sa týka a čo sa ním sleduje, musí byť podpísané a datované. V odvolaní sa má ďalej uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha (ako má odvolací súd rozhodnúť).

Zdroj: KAUZIS.SK – https://www.kauzis.sk/judikatura/r/ECLI:SK:OSGA:2026:2326201574.2 (dáta aktuálne k 7. 11. 2026). Záväzné je znenie zverejnené súdom.




